เรื่องร้องเรียน: โครงการก่อสร้าง one bangkok ลุมพินี ทำการก่อสร้างทั้งวันทั้งคืน เช่น ตี4 เสียงเหล็กจากการก่อสร้างดังรบกวน และ ทำงานจนดึก รถปูนต่างๆวิ่ง เสียงเหล็กกระทบ เสียงเคาะตอนดึกๆ รบกวนการพักอาศัย
การดำเนินการของเจ้าหน้าที่: สำนักงานเขตปทุมวัน ได้ประสานแจ้งเรื่องร้องเรียนกับทางผู้ควบคุมงานก่อสร้างโครงการ วัน แบงค็อก ซึ่งทางผู้ควบคุมงานได้แจ้งว่าในวันที่ 31/3/66 โครงการฯ ได้มีเทคอนกรีต แต่กระบวนการผลิตปูนและการขนส่งเกิดความล่าช้าอย่างมาก ทำให้ส่งผลกับหน้างานที่กำลังดำเนินการเทคอนกรีตดังกล่าว เนื่องจากเป็นการเทคอนกรีตขนาดใหญ่และต่อเนื่องไม่สามารถหยุดการเทคอนกรีตได้เพราะจะกระทบเรื่องกำลังรับของโครงสร้าง ทางโครงการได้ตัดสินใจทำงานเกินเวลาดังกล่าวไป สำนักงานเขตปทุมวันโดยฝ่ายโยธาจึงได้เน้นยำ้กับทางผู้ควบคุมงานจะต้องปฏิบัติตามข้อบัญญัติกรุงเทพมหานคร เรื่อง การควบคุมอาคาร พ.ศ. 2544 อย่างเคร่งครัดต่อไปและให้ดำเนินการก่อสร้างให้อยู่ในช่วงเวลาที่กฎหมายกำหนดและห้ามก่อสร้างหรือกระทำการใด ในบริเวณที่ได้รับอนุญาตให้ก่อสร้าง ซึ่งก่อให้เกิดเสียงและแสงรบกวนผู้อยู่อาศัยข้างเคียงระหว่าง 22.00 น. ถึง 06.00 น.
ความเห็นของผู้แจ้ง: คนทำผิดโดนปรับอะไรครับ แค่บอกว่าจำเป็น ก็เลยทำผิด กฎหมายได้หรือ? ทีประชาชน ทำผิดยังไม่เห็นได้ยกเว้น
พื้นที่: แขวงลุมพินี เขตปทุมวัน กรุงเทพมหานคร